Noen funn av mineraler i Norge 2013-2015
Knut Edvard Larsen
Geminiveien 13, 3213 Sandefjord (behierit@online.no)

I det følgende gis det en oppsummering av en del funn av mineraler i Norge, hovedsakelig gjort av
mineralsamlere i 2013-2015, i tiden etter Mineralsymposiet på Kongsberg 2013. Det er også tatt med
funn som har blitt gjort tidligere, men som ble først ble gjort kjent i denne tidsperioden. Listen er
derfor helt sikkert ikke komplett. Det er lagt vekt på funn av mineraler og lokaliteter som ikke tidligere
har blitt registrert. Funnene er listet opp fylkesvis, sortert etter den enkelte kommune. Det er også tatt
med nye mineraler beskrevet fra Norge, samt noen viktige nomenklaturendringer som er gjort i samme
periode.

ROGALAND
KarmøyBrune andalusittkrystaller opptil 18 x 4 mm er funnet i xenolitter i metasedimentær hornfels påsørvestsiden av Karmøy. Andalusitt fra dette området er tidligere omtalt av Sturt & Thon (1978).
SuldalBreifonn. Langstrakte slirer opptil ca. 10 cm lange av blålig kyanitt er observert i fast fjell.
VEST-AGDER
Flekkefjord
Hidra, Rasvåg, Reseraua. Mikrokrystaller av zirkon og polykras-(Y) er innsamlet fra den gamle
feltspatgruva.
VenneslaKjåvann pyrittforekomst. Rozenitt, melanteritt og gul, gjennomskinnelig copiapitt er funnet som
sekundærmineraler på sulfidmalm. Cummingtonitt er også påvist. Mineralene er identifisert av H.
Folvik, Naturhistorisk Museum (NHM).
Øvrebø, Reiarsdal. Griffin et al. (1979) beskrev britholitt-(Y) fra Reiarsdal-pegmatitten som 5-20 cm
store, brune krystaller. En analyse publisert i artikkelen viser at den analyserte prøven hadde et høytinnhold av F (1,18 vekt-%). Dette utgjør >50 apfu F, og er ifølge den nye nomenklatur for apatittsupergruppen en fluorbritholitt-(Y) (Pasero et al. 2010). Nye analyser vil kunne fastslå om britholitt(Y) eventuelt også opptrer i forekomsten.
AUST-AGDER
ArendalEydehavn. Sorte, velutviklede krystaller av andraditt (varianten melanitt) opptil 1,6 cm i diameter er
funnet i en gammel, ikke nærmere lokalisert jerngruve nær Eydehavn.
Narestø. Det er gjort funn av røykkvarts- og kalsittkrystaller i pegmatitt i nærheten av og i det gamle
feltspatbruddet. Noteringsverdig er særlig en plate på 13 x 7,5 cm, med opptil 2,5 cm brede septre av
røykkvarts sammen med kalsitt. En 4 x 3,5 x 2 cm stor tykk, tavleformet monazittkrystall er funnet.

79

Helleheia. Det er gjort funn av kvartskrystaller opptil 2,8 cm lange. En liten gruppe av omvandlede
rødlig til blek grønne skapolittkrystaller har også blitt funnet.
Krøgernes. Hvite, dobbeltterminerte skalenoderiske krystaller opptil 6 x 2 cm av kalsitt er funnet i etlite steinbrudd.
Rørendal. Opake, dobbeltterminerte skalenoedre av kalsitt som er tvillinger etter {0001} på opptil 2,5
x 1,4 cm er funnet. Fargen på krystallene er hvit til blek rødlig mot brunlig og fargen skyldes
inneslutninger. Opptrer sammen med hvit kalsitt (variant skivespat).
Stoa, Skrubbedalen, Klodeborg og Landvik Pukkverk. Det er innsamlet prøver med krystaller av granat(andraditt?), epidot, skapolitt, albitt, pyroksen og lys blålig apatitt (variant moroxitt) fra skarn. Små,bleke ametyster i små druser, samt pyritt er også funnet.
FrolandRavnåsen. En stuff på 6 x 3cm med langstrakte muskovittkrystaller er innsamlet. Det er også gjort
funn av en røykkvartskrystall på 1,5 x 1 cm med blek ametystfarget topp.
Risør
Akland. Dumortieritt er funnet som blå til blåfiolette, strålige aggregater opptil 1 cm i en kvartssillimanitt-linse på Akland industriområde. Forekomsten ble senere sprengt bort.
Vannklare septerkrystaller av kvarts opptil 6 cm lange ble funnet på samme industriområde i februar
2014. Typisk for disse er at de inneholder små hulrom med væskeinneslutninger. Flere krystaller viser
bevegelige bobler i væskefylte hulrom samt hulrom etter negative krystaller. Noen av de innsamlede
septerkrystallene viser også en typisk forvrengt habitus med asymmetriske rhomboederflater. Ved
Akland er også stuffer med epidot opptil 9 cm påtruffet. Opptil 4 mm lange, mørkegrønne aggregaterav parallellvokste epidotkrystaller dekker helt eller delvis prehnitt.
TELEMARK
Vinje
Haukelifjellene, nær Kjela. Bergkrystaller opptil 7 x 1,8 cm er funnet i tidligere kjent alpin kløft
kvartsforekomst.
Drangedal
Tørdal, Heftetjern-pegmatitten. Et nytt mineral i milarittgruppen, agakhanovitt-(Y) er beskrevet fra
Heftetjern (Hawthorne et al. 2013). Agakhanovitt-(Y) er funnet i én prøve og opptrer som opptil 0,35mm store aggregater av fargeløse, transparente krystaller på eller delvis i milarittkrystaller. En Mnførende hellanditt-(Y) som opptrer som rosa-gule, små krystallerer er beskrevet av Miyawaki (2012).
Seljord
Svartdal, Bleka gruver. Et fibrig, sølvblankt sulfosalt innvokst i kvarts fra E-stollen er identifisert som
eclaritt. Dette er første funn i Norge. Beskrivelse gis i dette symposiehefte (Laren & Topa 2015).
KragerøHullerøya. I et gammelt pegmatittbrudd er det funnet en velformet krystall av monazitt-(Ce).
Krystallen er 4 cm bred og utgjør en 2 cm lang terminering av en adskillig større krystall.
Valberg pukkverk. Opptil 7 cm store grupper av hvite til blek grønnlige aggregater av skiveformede
kalsittkrystaller er funnet.

80

BambleIsvann. I et gammelt pegmatittbrudd er det funnet velformede krystaller av monazitt-(Ce). Den største
krystallen er 4,5 cm lang. Samme sted er det funnet massiv monazitt-(Ce) med en vekt på 0,6 kg.
Porsgrunn
Slevolden, jernbanetunnel. I september 2013 ble hambergitt funnet i utsprengt materiale som stammer
fra utbyggingen av ny jernbanetrasé. Mineralet opptrer som vifteformete aggregater av klare, tynne,
langstrakte, prismatiske krystaller opptil 7 cm lange.
BUSKERUD
Kongsberg
Gamlegrendsåsen Nord. I forbindelse med sprengningsarbeid ble det i april 2012 avdekket et par
druser (sprekkefyllinger) langs en bruddsone i vinorgabbroen. Fra disse ble det berget flere gode
stuffer med stilbitt/stelleritt. Krystallene, som målte 5 x 4 mm, er typisk pseudorombiske, hvite,
plateformede etter {010} og med spiss terminering. Krystallene er ofte bestrødd med bittesmå
kvartskrystaller. Den beste stuffen målte 12 x 10 cm. En foreløpig identifikasjon er gjort ved NHM,
men det må det foretas flere analyser for å kunne med sikkerhet si hvilket mineral som foreligger. En
artikkel om funnet vil bli publisert senere i STEIN.
Norske Løve, Vinoren. Aguilaritt (Ag4SeS) er påvist som en 0,1 mm stor inklusjon i sølv (KåreKullerud, informasjon på Facebook).
Modum
En Fe2+-holdig geikielitt er funnet som mikroskopiske eksolusjonsfaser i "titanohematitt" fra en 2,5 cm
tykk høymetamorf gang på Modum (Robinson et al. 2014). Mineralet er tidligere beskrevet fra Liseteklogitten.
Stulldammen.

Muskovitt

med

inneslutninger

av

hematitterfunnetienpegmatitt.

Hurum
Grimsrudbukta. Ei håndballstor druse i en omvandlet sone i drammensgranitt ble oppdaget i 2014.
Drusa var fylt med hard leire, og ca. 50 løse topaskrystaller ble funnet, 4-5 stk. av svært god kvalitet.
De største målte ca. 2 cm i lengde og var oppsprukne og uklare.
Hurumlandet. Det gjøres stadig nye funn av røkkvartskrystaller i varierende størrelser og fargenyanser
fra flere lokaliteter på Hurum, særlig i forbindelse med byggeaktivitet. Blant annet ble det gjort et lite
funn ved Klokkarstua i juni 2013. En mørk røykkvartskrystall på 13 cm lengde fra en ikke nærmere
kjent lokalitet på Hurum er også blitt rapportert.
Selvigstrand molybdenskjerp. Under 2 cm lange, tynne, transparente akvamarinkrystaller er funnet.
Flere er tektonisk brukne. Klare, mikrokrystaller av fenakitt, hvorav en satt på prismeflaten til enakvamarinkrystall, ble også observert på innsamlet materiale vist frem på Steintreffet på Eidsfoss
2014.
Lier
Liertoppen. Mikrokrystaller av hemimorfitt er påvist i tidligere innsamlet materiale.

81

VESTFOLD
Larvik
Hedrum, Bratthagen. Ferri-fluoro-leakeitt er beskrevet fra lokaliteten og mineralet er ikke tidligere
registrert fra pegmatitter i Larvik plutonkompleks (LPC) (Oberti et al. 2014).
Tjølling, Skallist larvikittbrudd. Sfærobertranditt er funnet som hvite til ferskenfargede kuler opptil 0,7mm. Kassiteritt er funnet som opptil 4 mm store, mørkebrune tvillingkrystaller. Dette er
andregangsfunn av kassiteritt i LPC. Det er også gjort funn av trillingkrystaller av bertranditt, blek
grønne kuler av chiavennitt (>1 mm), melifanitt, britholitt-(Ce) og heulanditt perimorfoser etter
analcim og natrolittkrystaller. Nærmere beskrivelse i dette symposiehefte (Larsen og Stensvold 2015).
Tjølling, Håkestad larvikittbrudd. Et retikulert aggregat av rutil på 5 x 5 mm ble funnet og visuelt
identifisert i mars 2014. Rutil er tidligere meldt funnet av samlere både fra Bratthagen 2 og fra
Virikollen, Sandefjord.
Stavern, Jahren. En 1,5 cm skarp ægirinkrystall, samt mikrokrystaller av gul pyroklor og epididymitt
er funnet i det gamle feltspatbruddet. Amfibolen ferro-richteritt og klinopyroksenen hedenbergitt erpåvist fra Jahren (Piilonen et al. 2013).
Blåfjell, Langangen. Det nye mineralet ferrochiavennitt er blitt beskrevet fra en prøve innsamlet i 1976
fra en syenittpegmatitt som ble blottet i veiskjæringen til trasén for nåværende E 18 ved Langangen.
Mineralet opptrer som beige til blekgule kuler på ca. 2 mm (Grice et al. 2013). Mineralet er også blitt
funnet i AS Granit (Tuften) larvikittbrudd (se nedenfor).
Tvedalen, AS Granit (Tuften) larvikittbrudd. Det nye mineralet ferrochiavennitt er også beskrevet
herfra. Det opptrer som et blekt grønt, chiavennitt-liknende mineral i opptil 2 mm store kuler.
Mineralet ble funnet i 2008 og opptrer ofte som yttersone på kuler av tvedalitt (Grice et al. 2013).
Det nye mineralet peterandresenitt er beskrevet fra en pegmatitt i dette bruddet. Det forekommer som
gjennomsiktige til gjennomskinnelige, oransje krystaller opptil 1 mm (Friis et al. 2014). Det ble først
funnet i november 2010 av Peter Andresen. I januar 2014 ble det sprengt igjen i den samme
pegmatitten,
og
minst
en
prøve
til
med
peterandresenitt
blefunnet.
Calciohilairitt er funnet som et hvitt, ½ mm tykt krystallinsk belegg og som kuleformede aggregater idruserom i analcim. Enkeltkrystallene er inntil 0,1 mm lange (Fig. 1).

Fig. 1. Calciohilairitt fra larvikittbruddet
AS Granit, Tvedalen. Bildebredde 0,25mm. SEM-foto: A.O. Larsen.

82

Wickmanitt er funnet som transparente, gule krystaller opptil 0,2 mm. Krystallene er tetraedre {111}modifisert med små kubeflater {100}. Wickmanitt er dannet sist og opptrer på et underlag av beige-gul
chiavennitt som dekker overflatene i et druserom. Assosierte mineraler inkluderer kalsitt, kloritt og
natrolitt.
Det er også gjort gode funn av gul chiavennitt (juni 2014) og mer rødorange chiavennitt (mars 2015).
Bastnäsitt-(Ce) i lys gule masser sammen med mørkere, brunlige masser av ancylitt-(Ce), ble funnet i
massiv analcim i februar 2015. En innsamlet prøve med materialet som bestod nesten utelukkende av
bastnäsitt-(Ce) og ancylitt-(Ce) målte 5 x 5 x 3 cm. På et mineral i blokken som dette ble funnet i ble
det observert heksagonale krystallflater. Dette indikerer at det kan dreie seg om pseudomorfoser etter
et britholitt-gruppemineral.
Tvedalen, Johs. Nilsens Vevja larvikittbrudd. Sfærobertranditt er funnet som små kuler på fibrigeægirinkrystaller i druserom i analcim sammen med natrolitt. I samme pegmatittmateriale ble det
identifisert mm-store, mørk rødbrune, andre-generasjon pyroklor-krystaller. Dessuten veldefinerte
krystaller av löllingitt opptil 3 mm lange, ofte med en mørk, ytre omvandlingssone, innvokst ianalcim.
Vardåsen, Midtfjellet. I mars 2014 ble det funnet gode prøver med mikrokrystaller av katapleiitt, somtynne, gjennomskinnelige, blek rødbrune heksagonale plater sammen med ancylitt.
Sandefjord
Vesterøya, Holtanskogen. Det er gjort funn av aenigmatitt og fluorapatitt i en ikke tidligere registrert
relativt mineralfattig syenittpegmatitt.
Vesterøya, Holtåsen. I mars 2015 ble det gjort funn av aenigmatitt og elpiditt i en tidligere ikke
registret pegmatitt.
HortenSkoppum industriområde. Mikrokrystaller av pumpellyitt (identifisert av H. Folvik, NHM) er funnet iirregulære hulrom i rombe-porfyrlava sammen med anatas, laumontitt, og muskovitt.
Holmestrand
Jernbanetunnel-utbygging. En mikroprøve med en kobberkrystall innesluttet i en kvartskrystall, samt
mikrokrystaller av kobber på prehnitt er funnet i utsprengt materiale av B1-basalt.
Svelvik
Berger-området. Stuffer med røykkvarts på orthoklas krystaller fra en miarolittisk druse i drammensgranitt har blitt samlet inn. En 5 cm lang krystall ble funnet i en annen druse. Det er også rapportert
funn av røykkvarts opptil 10-12 cm lange og en 1 x 1 cm terningformet fluorittkrystall som satt i
kalsitt fra et ikke nærmere angitt sted.
Sande
Selvik, Nordre Jarlsberg Brygge. Mikrokrystaller av ankeritt er identifisert (A. O. Larsen) fra
miarolittisk hulrom i Drammensgranitt. Et klorittgruppemineral er blitt bestemt som chamositt (H.
Folvik, NHM). En kule av manganrik kalsitt med inntregning av Fe i en ytre sone er blitt analysert ved
NHM.
ØSTFOLD
Moss
Skolt pukkverk. Det er blitt gjort flere funn av beryll fra granittpegmatitt.
83

AKERSHUS
NittedalBjønndalen Bruk. Strontianitt er funnet som nekformede aggregater bestående av tynne,
langprismatiske opptil 0,5 mm lange krystaller. Prøven ble funnet av Øyvind Ødegård i april 2012 og
er bestemt ved MGM (Kvamsdal & Ødegård 2014). Dette er tredjegangsfunn av mineralet i Norge. En
stor druse ble i 2013 tatt ut av veggen i bruddet og forsøkt restaurert; den bestod av heksagonale
kalsittkrystaller opptil 10 x10 cm, pyritt med opptil 7 cm kantlengde og kvartskrystaller opptil 1 cm
lange. Flere gode stuffer med tallerkenstabelformede aggregater av hvite, kortprismatiske, heksagonale
kalsittkrystaller, avsluttet av pedionflate, ble funnet i februar 2014. Kalsitten er ofte bestrødd med små
pyrittkrystaller. Det er også gjort gode enkeltfunn av fluorittkrystaller: I 2013 en tofarget, 1 cm stor
krystall som er blå innerst og grønn ytterst. En annen ca. 1,5 cm stor, grønnlig krystall dominert av
oktaedraet {111} og modifisert av kuben {100}, ble funnet i mars 2015.
Nannestad
Bjerke, Smørbukken. En prøve med små granatkrystaller i hornfels er innsamlet.
Ullensaker
Rambydalen pukkverk. Opptil 2 mm store heulandittkrystaller sittende på aktinolittvarianten"byssolitt". Noen gule 1-3 mm lange lister i kloritt viste ved analyse ved NHM å bestå av en blanding
av ferrogedritt, kalsitt og ankeritt.
Eidsvoll
Minnesund, Byrud. Et nytt Be-V-Ti oksyd har blitt godkjent av IMA (IMA 2013-045) fra en prøve
innsamlet fra smaragdgruvene på Byrud (Raade et al. 2013). Det er tidligere beskrevet som et mineralrelatert til kyzylkumitt Ref Raade
VestbyKlare kvartskrystaller, både med og uten fantomer, sammen med gulhvite kalsittkrystaller
chalkopyritt, pyritt og titanitt i mindre mengder er funnet i et industriområde i Vestby. Området er nåbebygd og lokaliteten ikke lenger tilgjengelig.
OSLO
GrorudHuken pukkverk. Krystaller av chalkositt opptil 0,5 mm er funnet i basalt sammen med bornitt, kvarts,
malakitt og laumontitt (Kvamsdal 2015).
Bånkall, Kristiansenbruddet. Semikvantitative analyser på tidligere innsamlet pyrosmalitt viser at bådepyrosmalitt-(Mn) og pyrosmalitt-(Fe) er tilstede i det undersøkte materialet. (Kvamsdal & Husdal
2014).
HEDMARK
Kongsvinger. En kvartsgruppe på 10 x 12 cm ble funnet i en ikke nærmere angitt lokalitet nær
Kongsvinger i juli 2013.

OPPLAND
Østre Toten
Totenåsen. Pyritt-dodekaedre opptil 2cm er funnet.

84

HORDALAND
Radøy
En stuff på 15 x 20 cm med en rosett av sorte turmalinkrystaller i matriks ble funnet i august 2013.
Sletta. En 25 x 25 cm stor plate med bergkrystall delvis belagt med kloritt er funnet.
Bøvågen. En granatkrystall, ca. 4 cm i diameter, ble funnet i desember 2013.
MØRE OG ROMSDALFrænaElnesvågen. Et ametystsepter, 3,5 cm langt, er tidligere funnet. Dette er et eldre funn, men er ikke
tidligere rapportert.
Farstad. En 2 x 1 cm septerametyst ble funnet i november 2013.
SunndalLitjdalen, Verket kromgruve. Taagvold (2015) gir en oversikt over mineralene som er funnet her. Blant
annet er nesquehonitt og lansforditt identifisert fra forekomsten. Edenitt som hvite, 1-4 cm lange og 24 mm brede krystaller er også identifisert herfra. De siste ble feilaktig tilbudt som fluor-edenitt på
Steintreffet på Eidsfoss 2014.
SØR-TRØNDELAG
Agdenes
Agdenes pukkverk. I det nedlagte pukkverket er det funnet titanitt (1-3 mm), magnetitt og amfibolkrystaller.
NORDLAND
Tysfjord
To nye mineraler for Norge perbøeitt-(Ce) og alnaperbøitt-(Ce) er nå beskrevet fra ulike lokaliteter i
tysfjordgranitten (Hundholmen, Stetind og Nedre Eivollen). Mineralene opptrer i grågrønne til
blekgrønne bittesmå prismatiske krystaller i hulrom i "yttrofluoritt" (Bonazzi et al. 2014). Krystallene
ser ut til å være sonerte fordi perbøeitt-(Ce)–alnaperbøeitt-(Ce) danner en kontinuerlig blandingsrekke
slik at det ikke er mulig å skjelne disse visuelt. Mineralene er oppkalt etter tidligere konservator Per
Bøe, Tromsø museum. Prefikset alna viser til viser til grunnstoffene Al(uminium) + (Na)trium.
Stetind-pegmatitten. Det nye mineralet bastnäsitt-(Nd) er blitt beskrevet fra hulrom i yttrofluoritt. Det
opptrer som lilla-rosa 20 μm brede soner i tavleformede krystaller av bastnäsitt-(Ce) (Miyawaki et al.
2013). Schlüteritt-(Y) er også blitt beskrevet som et nytt mineral fra Stetind som fibrøse, radiære
aggregater opptil ~2 mm store i hulrom i yttrofluoritt, og som hvite til blek rosa, opptil 1 mm langenåler (Cooper et al. 2013).
Rødøy
Jektvik. Sorte turmalinkrystaller i matriks ble fremvist på Steintreffet på Eidsfoss 2014.
TROMS
Tromsø
Kvaløya, Blåmannvika. Kullerud et al. (2013) har publisert analyser av akaliamfiboler fra Kvaløyalamproitten. Studiet påviser fluoro-kali-magnesio-arfvedsonitt og en Fe2+, Fe3+ og Na-rik variant av
kali-obertiitt. Fluoro-kali-magnesio-arfvedsonitt skal etter nyeste revisjon av amfibolnomenklaturen nå
benevnes som kali-magnesio-fluoro-arfvedsonitt (Hawthorne et al. 2012). Fra samme gang er det ógpåvist et nytt mineral for Norge: Fluorotetraferriflogopitt (Schingaro et al. 2014). Det opptrer som etlysebrunt glimmermineral sammen med yangzhumingitt (et grønt mineral i glimmergruppen, tidligere

85beskrevet fra forekomsten) og flogopitt. Både fluorotetraferriflogopitt og yangzhumingitt er tidligere
bare beskrevet fra Bayan Obo i Indre Mongolia.
Nomenklaturendringer
Mineralet katoforitt som ble førstegangsbeskrevet av Brøgger (1894) fra de tre lokalitetene
Gruesletten, Grorud, Oslo, jernbanetraseen Kjose-Åklungen, Larvik og Lågendalen, Hedrum er
redefinert som en ferrokatoforitt etter nyeste revisjon av nomenklatur for amfibolgruppen (Hawthorne
et al. 2012). Mineralet katoforitt er nå redefinert som et annet species, ikke identisk med det tidligere
katoforitt (IMA 2013-140).
Thalénitt-(Y) er av IMA redefinert som et F-dominert mineral (IMA 14-D). Dette fører til at mineralet
fluorthalénitt-(Y), kjent fra bl.a. Hundholmen, Tysfjord nå er diskreditert som eget mineral.
Takk
En stor takk til de som har bidratt med rapporter og opplysninger: Per Lid Adamsen, Peter Andresen
Jarle Andre Bakken, Svein Arne Berge, Harald Breivik, Ingulv Burvald, Roald Ellingsen, Vegard
Evja, Rune Fjellvang, Terje Karstensen, Roy Kristiansen, Alf Olav Larsen, Jens Andreas og Tordis
Larsen, Jan Roger Moe, Kjell Myre, Markus Reime, Henrik Sundland, Wilfried Steffens og BjørnKåre Stensvold. En takk også til dem som har delt foto og opplysninger på facebookgruppen"Norwegian Rockhounds".

Litteratur
Bonazzi, P., Leopore, G.O., Bindi, L.. Chopin, C., Husdal, T.A. & Medenbach, O. (2014): Perbøeite(Ce) and alnaperbøeite-(Ce), two new members of the epidote-törnebohmite polysomaticseries: Chemistry, structure, dehydrogenation, and clue for a sodian epidote end-member.
American Mineralogist 99, 157-169.
Cooper, M., Husdal, T.A., Ball, N.A., Abdu, Y.A. & Hawthorne, F.C. (2013): Schlüterite-(Y), ideally(Y,REE)2Al(Si2O7)(OH)2F, a new mineral species from the Stetind pegmatite, Tysfjord,
Nordland, Norway: Description and crystal structure. Mineralogical Magazine 77, 353-366.
Folvik, H.O. & Fjellvang, R. (2015): Greenalitt fra Rød-skjerpene, Minneåsen i Eidsvold. Stein 42(1), 14-15.
Friis, H., Larsen, A.O., Kampf, A.R., Evans, R.J., Selbekk, R.S., Aranda Sanchez, A. & Kihle, J.
(2014): Peterandresenite, Mn4Nb6O19·14H2O, a new mineral containing the Lindqvist ion froma syenite pegmatite of the Larvik Plutonic Complex, southern Norway. European Journal of
Mineralogy 26, 567-576.
Hawthorne, F.C., Oberti, R., Harlow, G. E., Maresch, W.V.; Martin, R.F., Schumacher; J.C. & Welch,
M.D. (2012): Nomenclature of the amphibole supergroup. American Mineralogist 97, 2031–
2048.
Hawthorne, F.C., Abdu, Y.A., Balll, N.A., Černý, P. & Kristiansen, R. (2014): Agakhanovite-(Y),ideally (YCa)□2KBe3Si12O30, a new milarite-group mineral from the Heftetjern pegmatite,
Tørdal, Southern Norway: Description and crystal structure. American Mineralogist 99. 20842088.

86Grice, J. D., Kristiansen, R., Friis, H., Rowe, R., Poirier, G.G., Selbekk, R.S., Cooper, M.A. & Larsen,
A.O. (2013): Ferrochiavennite, a new beryllium silicate zeolite from syenite pegmatites in theLarvik Plutonic Complex, Oslo region, Southern Norway. Canadian Mineralogist 51, 285296.
Kullerud, K., Zozulya, D.R., Erambert, M. & Ravna, E. J. (2013): Solid solution between potassic
alkali amphiboles from the silica-rich Kvaløya lamproite, West Troms Basement Complex,
northern Norway. European Journal of Mineralogy 25, 935-945.
Kvamsdal, L.O. (2015): Chalkositt (kobberglans) i krystaller fra Huken, Grorud, Oslo. Stein 42 (1),16-17.
Kvamsdal, L.O. & Husdal, T. (2014): Pyrosmalitt-(Mn) og pyrosmalitt-(Fe) fra Norge. Stein 41 (2),24-25.
Kvamsdal, L.O. & Ødegård, E. (2014): Strontianitt fra Bjønndalen Bruk, Nittedal, Akershus. Stein 41(3), 28-29.
Miyawaki,R., Momma,K.,Yokoyama,K., Shigeoka, M., Matsubara,S.,Ito, M. , Nakai,I. & Kristiansen,
R. (2012): Mn-bearing hellandite-(Y) from Telemark, Norway. Abstracts for Annual Meetingof Japan, Association of Mineralogical Sciences 2011 R-1P20.
Miyawaki,R., Yokoyama, K. & Husdal, T.A. (2013): Bastnäsite-(Nd), a new Nd-dominant member ofthe bastnäsite group from the Stetind pegmatite, Tysfjord, Nordland, Norway. European
Journal of Mineralogy 25, 187-191.
Oberti, R., Boiocchi, M., Hawthorne, F.C. & Kristiansen, R. (2014): Ferri-fluoro-leakeite: a second
occurrence at Bratthagen (Norway), with new data on Zn partitioning and the oxo component
in Na amphiboles. Mineralogical Magazine 78, 861-869.
Pasero, M., Kampf, A. R., Ferraris, C., Pekov, I.V., Rakovan, J. & White, T. J. (2010): Nomenclatureof the apatite supergroup minerals. European Journal of Mineralogy 22, 163-179.
Piilonen, P.C., McDonald, A.M., Poirier, G., Rowe, R. & Larsen, A.O. (2014): Mafic minerals of thealkaline pegmatites in the Larvik plutonic complex, Oslo rift, southern Norway. The Canadian
Mineralogist 51, 735-770 + MAC Depository of unpublished Data, CM51, 735.
Raade, G., Balić-Žunić, T. and Stanley, C.J. (2013): IMA 2013-045. CNMNC Newsletter No. 17,
October 2013, page 3000; Mineralogical Magazine 77, 2997-3005.
Robinson, P., Langenhorst, F., McEnroe, S.A., Fabian, K. & Ballaran, T.B. (2014): Ferroan geikieliteand coupled spinel-rutile exsolution from titanohematite: Interface characterization andmagnetic properties. American Mineralogist 99, 1694-1712.
Schingaro, E., Kullerud, K., Lacalmita, M., Mesto, E., Scordari, F., Zozulya, D., Erambert, M. &Ravna, E.J.K. (2014): Yangzhumingite and phlogopite from the Kvaløya lamproite (North
Norway): Structure, composition and origin. Lithos 209, 1-13.
Sturt, B.A. & Thon, A. (1978): A major early Caledonian igneous complex and a profoundunconformity in the Lower Palaeozoic sequence of Karmøy, southwest Norway. Norsk
Geologisk Tidsskrift 58, 221-228.

87

Taagvold; H. (2015): Verket kromgruve, Litjdalen i Sunndal kommune, Møre og Romsdal. Stein 42(1), 4-6.

88